b'\n_START_ARTICLE_\nBurgtheater\n_START_PARAGRAPH_\nBurgtheater on It\xc3\xa4vallan kansallisteatteri. Se sijaitsee maan p\xc3\xa4\xc3\xa4kaupungissa Wieniss\xc3\xa4, Innere Stadtin kaupunginosassa. Teatterin perusti keisarinna Maria Teresia 14. maaliskuuta vuonna 1741. Siell\xc3\xa4 on kantaesitetty muun muassa kolme Wolfgang Amadeus Mozartin oopperaa: Ry\xc3\xb6st\xc3\xb6 seraljista (1782), Figaron h\xc3\xa4\xc3\xa4t (1786) ja Cos\xc3\xac fan tutte (1790).\n_START_SECTION_\nTeatterirakennus\n_START_PARAGRAPH_\nBurgtheater muutti nykyiseen, Ringstra\xc3\x9fella sijaitsevaan teatterirakennukseen 14. lokakuuta 1888. Sen suunnittelusta vastasivat arkkitehdit Gottfried Semper ja Karl von Hasenauer. Toisessa maailmansodan ilmapommituksissa, 12. maaliskuuta vuonna 1945, teatterirakennus k\xc3\xa4rsi suuria vaurioita. Kuukausi my\xc3\xb6hemmin, 12. huhtikuuta sit\xc3\xa4 vaurioitti viel\xc3\xa4 lis\xc3\xa4\xc3\xa4 tuntemattomasta l\xc3\xa4hteest\xc3\xa4 alkunsa saanut tulipalo. Teatterirakennus rakennettiin uudelleen vuosina 1953-1955.'